wat is lae bloedsuiker en is daar ''n verband met bloedsomloop | Health24
Posted by: Lisa | 2012/08/02
wat is lae bloedsuiker en is daar ''n verband met bloedsomloop
Ek is nie ''n groot soettand nie, maar raak soms lus vir iets soets. Te veel soetgoed my dodelik moeg, maar ek vind dat biltong dan help, maar ook nie altyd nie. Dit gebeur ook dat ek geweldig honger word en voel of ek gaan flou word. As ek dan bv ''n marmite- of enige ander soutbroodjie eet, help dit. Wanneer is dit hoë en wanneer lae bloedsuiker? Is daar ''n verband tussen bloedsuikerafwykings en swak bloedsomloop?
As ek lees wat jy geskryf het, dan wil dit voorkom dat jy moontlik aan lae bloedsuiker ly. Die beste plan is egter om jou te laat toets. Vra jou huisarts om jou vir 'n glukose toleransie toets te stuur sodat albei jou bloedsuiker- en insulienvlakke bepaal kan word. Indien jy wel aan lae bloedsuiker of insulienweerstandigheid ly, sal dit help om 'n lae-GI (glisemiese indeks) dieet te volg. Klik op 'Diet & Nutrition' bo aan hierdie bladsy en dan op 'Weightloss' en 'The Glycaemic Index' en lees die artikels oor hierdie onderwerp. Terwyl jy op 'Diet & Nutrition' is, doen 'n soektog vir 'Diet & Hypoglycaemia' om op te lees oor lae bloedsuiker. Indien jy vind dat die lae-GI dieet moeilik is om toe te pas, dan wil ek aanraai dat jy 'n geregistreerde dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind wat jou sal kan help met 'n lae-GI dieet. Insulienweerstandigheid en/of diabetes kan wel lei tot swak bloedsomloop, maar by andersins gesonde persone is swak bloedsomloop oor die algemeen meer 'n funksie van te min fisiese aktiwiteit en/of oefening.
Ek is nou nie ''n dokter nie maar dit klink vir my na lae bloedsuiker. Of eintlik lae bloedruk. (dis mos nie dieselfde ding nie?) Ek het dit ook. Die flou word en die moeg. veral in die middae.